
 "చెవుల్లో ఏవో శబ్దాలు, అరుపులు, ఆజ్ఞలు - మృత్యుగహ్వరంలోకి అడుగుపెడ్తున్నట్లు ఉంటుంది. అయినా ఆ సాహసం నాకు చెయ్యాలని ఉంటుంది. ఉండటం కాదు, చెయ్యకుండా ఉండలేను. నా ఆశలు, వాంఛలు నన్ను బానిసను చేస్తాయి. వెడతాను. చేతులు ముందుకు జాచుతాను. అవి కదలవు. ముందుకు సాగవు. కంటికి కనిపించని వాతావరణపు పొరలు వాటిని అడ్డుకున్నట్లు ఉంటాయి. ఆమెను తాకాలని విశ్వప్రయత్నం చేస్తాను. చేతులు వొణుకుతూ ఉంటాయి. శరీరం గగుర్పొడుస్తూ ఉంటుంది. అట్లాగే రాక్షసబలంతో ముందుకు జరిగి ఆమెమీదకు వొరగబోయేసరికి గుండెల్లో విపరీతమైన నొప్పి, నరాలు ఎవరో పట్టకారుతో నొక్కినట్లు పటపటలాడతాయి. అది వర్ణనాతీతమైన బాధ. ఆ బాధ భరించలేక వెనక్కి పడిపోతాను. కాసేపటివరకూ వళ్లు తెలియదు.  తర్వాత లేచి అద్దంలోకి చూసుకుంటే నా శవాన్ని చూసుకుంటున్నట్లుగా ఉంటుంది. ఎక్కడా జీవకళ కనబడదు. వళ్ళంతా నల్లగా మాడిపోయినట్లూ, మచ్చలూ నానా భీభత్సంగా ఉంటుంది. "తెల్లవారి వెల్తురు వ్యాపించాక మామూలు మనిషిని అయిపోయినట్లుగా ఉంటుంది తిరిగి". ప్రతిరోజూ అదే సంఘటన. కార్బన్ కాపీలా జరిగిపోతూ ఉంటుంది. పగలు తర్వాత సాయంత్రమూ, సాయంత్రము తర్వాత చీకటి ఎంత నిజమో, చీకటి తర్వాత ఈ సంఘటనకూడా నిత్యకృత్యమయిపోయింది. ఈ విషవలయనుండి, ఊబినుండి బయటకు రావాలనుకుంటానుగాని అది నా శక్తిని మించిన పని అయిపోయింది. ఆ సమయం రాగానే అయస్కాంతంచేత ఆకర్షించబడినట్లు ఆటే లాగుతాయి కాళ్లు. ఆమె ముఖంలోకి వొంగి చేతులు జాచుతాను, ఆమెను గట్టిగా హత్తేసుకుందామని. వాటిని ఎవరో ఆపుతారు. చెవుల్లో ధ్వనులు, శాసింపులు, నా మొండితనం.... గుండెల్లో నొప్పి!  అలాగే గడిచిపోతున్నాయి రోజులు, వారాలు, నెలలు. నేను హరించిపోతున్నాను. నన్నేదో భూతం పరిపాలిస్తోంది. ఆ పరిపాలనలో మగ్గిపోతున్నాను. విముక్తి కనబడటంలేదు. ఉండదు కూడా. శాయి నీళ్ళు నిండిన కళ్ళతో అస్పష్టంగా కనబడుతూన్న దూరపు దృశ్యాలను యాదృచ్ఛికంగా అవలోకిస్తూ తన వేదనాభరితమైన కధ యావత్తూ విపులంగా విప్పి చెప్పాడు. సక్సేనా కళ్ళలోకూడా నీళ్ళు నిండుకొచ్చాయి. స్నేహితుడికి దగ్గరగా జరిగి అతని భుజంమీద ప్రేమగా చెయ్యివేసి 'శాయీ!' అన్నాడు ఆర్థ్రస్వరంతో. "ఊఁ!" "ఈ సందర్భంలో సలహాలు చెప్పే యోగ్యత నాకులేదు. సలహాలు పనికివచ్చే కాలం నువ్వు ఆనందపురంలో మొదటిసారి గుడిలో వేదితను కలుసుకున్నప్పటికే అతిక్రమించిపోయింది." కొంత సమయం నిశ్శబ్దంగా గడిచింది. "కానీ, నీ ఆరోగ్యం గుల్లయిపోయింది. ఇంకా పాడుకావటానికి వీలుకానంత చివరి దశకు వచ్చేసింది. ఇహ మేలుకుని జాగ్రత్త వహించకపోతే లాభంలేదు. పద, డాక్టరు దగ్గరకు తీసుకుపోతాను." అని అతన్ని లేవతీయటానికి ప్రయత్నించాడు. శాయి చిన్నగా నవ్వి అతన్ని వారించటానికి ప్రయత్నిస్తూ అమాయకుడివి సక్సేనా నువ్వు, ఈ విషయంలో డాక్టరేం చేయగలడు?" అన్నాడు లేవకుండా. "కనీసం నీలోవున్న వ్యాధి డయాగ్నైజ్ చేయగలడు. నీ ఆరోగ్యాన్ని కొంత కాకపోతే కొంతయినా ఇంప్రూవ్ చేయటానికి ప్రయత్నించగలడు. లేలే" సక్సేనా లేచి నిల్చుని అతని చెయ్యికూడా పట్టుకుని లాగాడు. ఇహ వెళ్ళకపోతే అతను విడిచిపెట్టడని, ఇష్టం లేకపోయినా తనుకూడా లేచి స్నేహితుడ్ని అనుసరించాడు శాయి.                 * * * డాక్టరు సక్సేనాకు తెలిసినవాడు. వెళ్ళేటప్పటికి అప్పుడే క్లినిక్ తెరిచి తీరిగ్గా కూర్చుని ఉన్నాడు. "రండి రండి" అని ఆదరపూరకంగా ఆహ్వానించాడు. ఇద్దరూ కూర్చున్నాక సక్సేనా శాయిని పరిచయం చేసి "ఇతన్ని మీరు థరోగా ఎక్జామిన్ చెయ్యాలి డాక్టర్! ఈ మధ్య చాలా కొద్ది కాలంలో బాగా డిటూరయొరెట్ అయిపోయాడు" అన్నాడు. డాక్టర్ శాయివంక పరిశీలనగా చూచి "మీ బాధేమిటి?" అని ప్రశ్నించాడు. "నాకు ఇతరత్రా ఏ బాధాలేదు, తరుచు గుండెనొప్పి వస్తూ ఉంటుంది. దాన్ని బట్టి మిగతా నీరసాలూ అన్నీ ఉన్నాయి" అన్నాడు శాయి. తర్వాత డాక్టరు అతన్ని అనేక ప్రశ్నలు వేశాడు. అతని వయసూ పరిసరాలూ, కుటుంబ వ్యవస్థ గురించీ, వెనుకటి బాధలేమయినా ఉన్నాయా, అతని అలవాట్లూ, మొదట ఎలా వచ్చిందీ, ఎంతకాలంనుంచి వస్తోందీ, ఏం చేస్తే పోతోందీ ఇలా అన్నీ వివరాలు అడిగాడు. తరువాత షర్టు తియ్యమని, బల్లమీద పడుకోబెట్టి పొట్టనొక్కి చూశాడు. స్టెతస్కోప్ తో ఊపిరితిత్తులు, గుండె పరీక్షించాడు. బ్లడ్ ప్రెషర్ కూడా చూసి డార్క్ రూములోకి తీసుకువెళ్లి ఎక్స్ రే స్క్రీనింగ్ చేసి గుండె, ఊపిరితిత్తులు మళ్లీ పరీక్షించాడు. తర్వాత మరో గదిలోకి తీసుకువెళ్ళి, బల్లమీద పడుకోబెట్టి ఎలెక్ట్రో కార్డియామ్ తీసి రీడ్స్ అన్నీ పరిశీలించాడు. నెత్తురుతీసి ప్రిజర్వ్ చేసి తర్వాత పరీక్ష చేస్తానని చెప్పాడు.  "ఎలావుంది డాక్టర్? గుండె జబ్బేమయినా వుందా?" ఆత్రుతలేని కంఠంతో ప్రశ్నించాడు శాయి. "మీకు హైపర్ టెన్ షన్ వుంది. అంటే బ్లడ్ ప్రెషర్ రైజ్ అయింది. దాన్నిబట్టి హార్ట్ కూడా వీక్ అయింది. కాని మీరు చెప్పినంత సివియర్ గా హార్ట్ లో దోషం కనిపించలేదు. ఇ.సి.జి. కూడా ఎబ్ నార్మల్ గా లేదు. లంగ్స్ క్లియర్ గానే ఉన్నాయి. లివర్ కొద్దిగా ఎన్ లార్జి అయింది. మీ జనరల్ కండిషన్ బాగా పూర్ గా వుంది. ఈ వయసులో బ్లడ్ ప్రెషర్ ఎక్కువగా వుంది అంటే! మీరు చాలా జాగ్రత్తగా ఉండటమవసరం. మీ అలవాట్లు మానుకోవాలి. సిగిరెట్లు తగ్గించాలి. డ్రింకింగ్ కు పూర్తిగా స్వస్తి చెప్పాలి. నేను రాసిస్తూన్న మందులూ, టానిక్కులూ తీసుకోవాలి" అని డాక్టరు అన్నీ వివరంగా చెప్పి ప్రిస్క్రిప్షన్ పాడ్ మీద మందులూ,టానిక్కులూ రాసిచ్చి, అవి ఎలా వాడాలో విశదీకరించాడు.

 "chevullo evo sabdaalu, arupulu, aagnalu - mrutyugahvaramloki adugupedtunnatlu untundi. aina aa saahasam naaku cheyyaalani untundi. undatam kaadu, cheyyakunda undalenu. naa aasalu, vaanchalu nannu baanisanu chestayi. vedataanu. chetulu munduku jaachutaanu. avi kadalavu. munduku saagavu. kantiki kanipinchani vaataavaranapu poralu vaatini addukunnatlu untaayi. aamenu taakaalani vishwaprayatnam chestaanu. chetulu vonukutuu untaayi. sareeram gagurpodustuu untundi. atlage raakshasabalamtho munduku jarigi aamemeedaku voragaboyesariki gundello vipareetamaina noppi, naralu evaro pattakaarutho nokkinatlu patapatalaadataayi. adhi varnanaatiitamaina baadha. aa baadha bharinchaleka venakki padipotanu. kaasepativarakuu vallu teliyadu.  tarvaata lechi addamloki chusukunte naa shavaanni chusukuntunnatluga untundi. ekkada jeevakala kanabadadu. vallantaa nallagaa maadipoyinatluu, machchaluu nana bheebhatsamgaa untundi. "tellavaari velturu vyaapinchaaka maamuulu manishini ayipoinatlugaa untundi tirigi". pratiroju adhe sanghatana. carban kapila jarigipotu untundi. pagalu tarvaata saayantramuu, saayantramu tarvaata cheekati entha nijamo, cheekati tarvaata ee sanghatanakuda nityakrutyamayipoyinda. ee vishavalayanundi, oobinundi bayataku raavaalanukuntaanugaani adhi naa saktini minchina pani ayipoyindi. aa samayam ragane ayaskaantamchaeta aakarshinchabadinatlu autae lagutayi kaallu. aame mukhamloki vongi chetulu jaachutaanu, aamenu gattigaa hattesukundamani. vaatini evaro aaputaaru. chevullo dhwanulu, saasimpulu, naa monditanam.... gundello noppi!  alaage gadichipotunnayi rojulu, vaaraalu, nelalu. nenu harinchipotunnanu. nannedo bhootam paripalistondi. aa paripaalanalo maggipotunnanu. vimukti kanabadatamledu. undadu kuudaa. saayi neellu nindina kallatho aspashtamgaa kanabadutunna doorapu drushyaalanu yaadruchchikamgaa avalokistuu tana vedanaabharitamaina kadha yaavattuu vipulangaa vippi cheppaadu. saksena kallalokuda neellu nindukochaayi. snehitudiki daggaragaa jarigi athani bhujammeeda premagaa cheyyivesi 'saayee!' annadu aardhraswaramtho. "oea!" "ee sandarbhamlo salahalu cheppe yogyata naakuledu. salahalu panikivacche kaalam nuvvu aanandapuramlo modatisaari gudilo veditanu kalusukunnappatike atikraminchipoyindi." kontha samayam nissabdamgaa gadichindi. "cony, nee aarogyam gullayipoyindi. inka paadukaavataaniki veelukaananta chivari dasaku vachesindi. iha melukuni jaagratta vahinchakapothe laabhamledu. pada, daaktaru daggaraku teesukupotaanu." ani atanni levatheeyataaniki prayatninchaadu. saayi chinnagaa navvi atanni vaarinchataaniki prayatnistuu amayakudivi saksena nuvvu, ee vishayamlo dactoram cheyagaladu?" annadu levakunda. "kaneesam neelovunna vyaadhi diagnise cheyagaladu. nee aarogyaanni kontha kakapothe kontayina improv cheyataniki prayatninchagaladu. lele" saksena lechi nilchuni athani cheyyikuda pattukuni lagadu. iha vellakapothe atanu vidichipettadani, ishtam lekapoyina tanukuda lechi snehitudni anusarinchaadu saayi.                 * * * daaktaru saksenaku telisinavaadu. velletappatiki appude clinic terichi teeriggaa kuurchuni unnaadu. "randi randi" ani aadarapuurakamgaa aahvaaninchaadu. iddaruu kuurchunnaaka saksena saayini parichayam chesi "itanni meeru tharoga ecsamin cheyyali dactor! ee madhya chala koddi kaalamlo baga deturioret aipoyadu" annadu. dactor saayivanka pariseelanagaa chuuchi "mee badhemiti?" ani prasninchaadu. "naaku itaratra e baadhaaledu, taruchu gundenoppi vastuu untundi. daanni batti migata neerasaaluu annee unnaayi" annadu saayi. tarvaata daaktaru atanni aneka prasnalu vaesaadu. athani vayasuu parisaraaluu, kutumba vyavastha gurinchi, venukati badhalemayina unnaya, athani alavaatluu, modata ela vachindii, entakaalamnunchi vastondi, yem cheste potondi ilaa annee vivaraalu adigaadu. taruvaata shartu tiyyamani, ballameeda padukobetti pottanokki chushadu. stethaskop thoo oopiritittulu, gunde pareekshinchaadu. blud presher kuudaa chusi dark roomuloki teesukuvelli ex ree screaning chesi gunde, oopiritittulu malli pareekshinchaadu. tarvaata maro gadiloki teesukuvelli, ballameeda padukobetti electro cardiam teesi reads annee pariseelinchaadu. netturuteesi priserve chesi tarvaata pareeksha chestaanani cheppaadu.  "elavundi dactor? gunde jabbemaina vunda?" aatrutaleni kanthamtho prasninchaadu saayi. "meeku hyper ten shan vundi. ante blud presher raiz ayindi. daannibatti hart kuudaa weak ayindi. kaani meeru cheppinanta sivier gaa hart loo dosham kanipinchaledu. i.si.ji. kuudaa eb narmal gaa ledu. langs clier gaane unnaayi. liver koddigaa en larji ayindi. mee janaral condition baga pur gaa vundi. ee vayasulo blud presher ekkuvagaa vundi ante! meeru chala jaagrattagaa undatamavasaram. mee alavaatlu manukovali. sigiretlu tagginchaali. drinking ku puurtigaa swasti cheppali. nenu raasistuunna manduluu, taanikkuluu teesukovali" ani daaktaru annee vivaramgaa cheppi priscription pad meeda manduluu,taanikkuluu rasichi, avi ela vaadaalo visadeekarinchaadu.